ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ማሚቱ፡ ፊደል ዘይቖፀራ በዓልቲ ሞያ ሕክምና መጥባሕቲ 23 ጉንቦት 2019 ማሚቱ ጓል 14 ዓመት እንከላ እያ ሓዳር መስሪታ፤ ቅድሚኡ ድማ ስድራኣ ትሕግዝን ምስ መሓዙታ ትፃወትን ሰገን ነይራ። ሓዳር ምስ መስረተት ድሕሪ ክልተ ዓመት ግና ዘይተፀበየቶ ነገር ኣጋጢሙ። ብባህላዊ ስርዓት ሽማግለ ተላኢኹ ንሓዳር ዝበቕዐት ማሚቱ፡ ኣብቲ እዋን ከተማ እንታይ እዩ ዝብል ነገር ኣይትፈልጥን ነይራ። ቆልዓ ወሊደ፡ ከቢረ ክነብር እየ ዝብል ሓሳብ ጥራሕ እዩ ነይርዋ፤ ኣብቲ እዋን ዕድሚኡ 25 ምስ ዝግመት መንእሰይ ሓዳር እንትትገብር፡ ሓዳራ ብዘይ ቆልዓ ኩሉ ነገር ዝተማልአ እዩ ነይሩ። ሰብኣያ እውን ለዋህን ለዋህን ከምዝነበረን፡ ኩሉ ግዘ ንዕኣ ካብ ምሕጋዝ ከምዘይድሕር ትዛረብ። ንክልተ ዓመት ብሓዳር ምስ ፀንሑ፡ ድሌት ማሚቱ ዝሳኽዐሉ ኣጋጣሚ ተፈጢሩ፤ ማሚቱ ጠኒሳ። ትካል ጥዕና ዓለም፡ መንከስቲ ተመን ትኹረት ጥዕና ክኸዉን ኣለዎ መዓንጣ ዝፍውስ 'ብሉጽ ቀልቀል'?
